CELEX: 32015R0712
Language: hr
Date: 2015-04-28 00:00:00
Title: Provedbena uredba Komisije (EU) 2015/712 оd 28. travnja 2015. o izmjeni Uredbe (EU) br. 103/2012 o razvrstavanju određene robe u kombiniranu nomenklaturu

5.5.2015   
            
            
               HR
            
            
               Službeni list Europske unije
            
            
               L 114/1
            
         PROVEDBENA UREDBA KOMISIJE (EU) 2015/712
   оd 28. travnja 2015.
   o izmjeni Uredbe (EU) br. 103/2012 o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Uredbom Vijeća (EU) br. 953/2013 (2) izmijenjen je Prilog I. Uredbi (EEZ) br. 2658/87 te su oznake KN 8528 59 10, 8528 59 40 i 8528 59 80 zamijenjene oznakama KN 8528 59 20, 8528 59 31, 8528 59 39 i 8528 59 70.
            
         
               (2)
            
            
               Provedbena uredba Komisije (EU) br. 103/2012 (3) o razvrstavanju robe, donesena kako bi se osigurala jedinstvena primjena kombinirane nomenklature uspostavljene Uredbom (EEZ) br. 2658/87, poziva se na oznaku KN koja više ne postoji. Stoga bi je trebalo izmijeniti kako bi se u obzir uzela odgovarajuća oznaka KN na snazi.
            
         
               (3)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Prilog Provedbenoj uredbi (EU) br. 103/2012 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. travnja 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EU) br. 953/2013 od 26. rujna 2013. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 263, 5.10.2013., str. 4.).
   
      (3)  Provedbena uredba Komisije (EU) br. 103/2012 od 7. veljače 2012. o razvrstavanju određene robe u kombiniranu nomenklaturu (SL L 36, 9.2.2012., str. 17.).
   
      PRILOG
      
         
            „PRILOG
            
                        Opis robe
                     
                     
                        Klasifikacija
                        (Oznaka KN)
                     
                     
                        Razlozi
                     
                  
                        (1)
                     
                     
                        (2)
                     
                     
                        (3)
                     
                  
                        Nesastavljeni modularni panel zaslon (takozvani ‚LED zid’) koji se sastoji od nekoliko modula u obliku pločica, pri čemu su dimenzije svake pločice otprilike 38 × 38 × 9 cm.
                        Svaka pločica sadržava crvene, zelene i plave svjetleće diode te ima rezoluciju od 16 × 16 piksela, razmak između točaka od 24 mm, svjetlinu 2 000  cd/m2 i frekvenciju osvježavanja slike višu od 300 Hz. Sadržavaju i upravljačku elektroniku.
                        Zaslon je predstavljen zajedno sa sustavom obrade koji se sastoji od sljedećeg:
                        
                                    —
                                 
                                 
                                    videoprocesora koji prihvaća razne ulazne signale (kao što su CVBS, Y/C, YUV/RGB, (HD-) SDI ili DVI) te omogućuje prilagodbu slike/videozapisa veličini zaslona,
                                 
                              
                                    —
                                 
                                 
                                    signalnog procesora kojim se omogućuje prilagodba piksela ulaznog signala zaslonu.
                                 
                              Obrađeni signal šalje se iz signalnog procesora na razdjelnik podataka upotrebom kabela od optičkih vlakana. Razdjelnik podataka zatim podatke šalje na različite pločice panel zaslona.
                        Zaslon je prikladan za sportska ili zabavna događanja, oglašavanja u trgovini na malo itd., ali nije prikladan za gledanje iz blizine.
                     
                     
                        8528 59 39 
                     
                     
                        Razvrstavanje se utvrđuje u skladu s odredbama Općih pravila 1., 2. (a) i 6. za tumačenje kombinirane nomenklature i tekstom oznaka KN 8528 , 8528 59  i 8528 59 39 .
                        S obzirom na to da zaslon može prikazivati videozapise, ne može se smatrati električnim uređajem za signalne svrhe putem vizualnog prikaza. Stoga je isključeno razvrstavanje u tarifni broj 8531  kao indikatorske ploče.
                        S obzirom na njegove objektivne značajke, kao što su veličina zaslona, podržani televizijski standardi (CVBS) i video načini rada, razmak između točaka koji nije prikladan za gledanje iz blizine te jaka svjetlina, predviđena je uporaba zaslona za sportska ili zabavna događanja, oglašavanja u trgovini na malo itd. Stoga se ne ubraja u vrste koje se rabi isključivo ili uglavnom u sustavima za automatsku obradu podataka iz tarifnog broja 8471 . Razvrstavanje u tarifni podbroj 8528 51 00  stoga je isključeno.
                        Budući da zaslon može prikazivati signale iz strojeva za automatsku obradu podataka na razini dostatnoj za praktičnu uporabu sa strojevima za automatsku obradu podataka, smatra se da može prikazivati signale iz strojeva za automatsku obradu podataka s prihvatljivom razinom funkcionalnosti.
                        Stoga se razvrstava u oznaku KN 8528 59 39  kao ostali ravni pokaznici u boji koji mogu prikazivati signale iz strojeva za automatsku obradu podataka s prihvatljivom razinom funkcionalnosti.”